ફાસ્ટ બોલિંગ આક્રમણને લઈને બીસીસીઆઇના મુખ્ય પસંદગીકાર સંદીપ પાટીલ અને વન ડે કેપ્ટન મહેન્દ્રસિંહ ધોની સામસામે આવી ગયા છે. સંદીપ પાટીલે કહ્યું કે, ”ધોનીએ શું કહ્યું એ અંગે હું વાત નથી કરી રહ્યો, પરંતુ અમે ટીમમાં યોગ્ય સંતુલન જાળવવાની કોશિશ કરી રહ્યા છીએ. આ ઉપરાંત શ્રીલંકાની વિકેટને જોઈને અમને લાગે છે કે આ સર્વશ્રેષ્ઠ બોલિંગ આક્રમણ છે.” હરભજન અંગે પાટીલે કહ્યું કે, ”ઉંમર ક્યારેય પણ પસંદગીનો માપદંડ હોઈ શકે નહીં, ફિટનેસ પર ધ્યાન આપવાનું હોય છે.” જ્યારે તેને પૂછવામાં આવ્યું કે નવી ટીમમાં ધોનીના માનીતા ખેલાડી નથી દેખાઈ રહ્યા, ત્યારે મુખ્ય પસંદગીકારે જણાવ્યું કે, ”દરેક કેપ્ટનનો અલગ દૃષ્ટિકોણ હોય છે. કોઈ રક્ષાત્મક હોય છે તો કોઈ આક્રમક.”